Jakoba pekteno

La jakoba pekteno (Pecten jacobaeus) estas duvalvulo el la genro pekteno, kiu troviĝas en Mediteraneo kaj Atlantiko.

La bestoj vivas de planktonaj organismoj kaj aliaj ŝvebantaj nutraĵeroj, kiujn ili akiras per filtrado de marakvo tra siaj brankoj.

La konko estas la emblemo por la kristana pilgrimado al Santiago-de-Kompostelo en Galegio.
La pilgrimantoj portis la emblemon sur siaj vestoj i.a. por esti protektataj kontraŭ vojrabistoj, kiuj ne ĝenis la pilgrimantojn pro honora konvencio (sed verŝajne ankaŭ ĉar ili sciis, ke la malriĉaj pilgrimantoj ne havas valoraĵojn).

 Fotaro 

Kategorio:Moluskoj